ce ru ro ba kk ru kk kk kk kk kk kk kk kk kk de kk kk de kk bg kk de kk kk de kk kk kk de kk kk de kk kk kk kk kk kk kk kk kk kk kk kk kk kk ru kk kk kk kk kk kk kk ru kk kk kk kk kk kk kk ru uk kk kk kk kk kk kk kk en kk kk kk kk ja kk ru bg kk de kk kk
Жайылымды көлдете суару жұмысы жүзеге аспақшы
Жәнібек ауданы әкімдігінде әлеуметтік әріптестік пен әлеуметтік және еңбек қатынастарын …Толығырақ »
Күні: 30.07.2018, 68 рет оқылды
Бүгін Жәнібек аудандық ішкі істер бөлімінде жеке құраммен жиын өтіп, оны бөлім бастығының міндетін атқарушы Бижан Төремұратов ашып, сөз кезегін аудандық соттың төрағасы Ә.Жамантаеваға берді. — Елбасының «100 нақты қадам» Ұлт жоспарын жүзеге асыруға байланысты азаматтардың конституциялық құқықтарына кепілдікті нығайту, құқық үстемдігін қамтамасыз ету, құқық қорғау қызметін ізгілендіру бағытында қылмыстық, қылмыстық процессуалдық кодекстерге өзгерістер енгізілуде. Сот және құқыққорғау жүйелерін институционалды тұрғыдан өзгерту жүзеге асырылуда. Ауыр және аса ауыр қылмыс жасамаған адамдарды пайдалы қоғамдық жұмыстарға тарту, айыппұл салу түріндегі жаза қолдану, құқықбұзушылықтың алдын алу бағытындағы жұмыстар іске асырылуға тиіс, — деді өз кезегінде Әсел Жұмағұлқызы. Бұдан кейін ол жеке құрам тарапынан қойылған сауалдарға нақты жауап берді.
Күні: 30.07.2018, 50 рет оқылды
Өткен сенбіде, әдеттегідей, Жәнібек ауданының орталығындағы «Әлем» базарында жәрмеңке өтті. Кезекті жәрмеңкеге Тау, Ақоба, Қамысты және Жәнібек ауылының жекелеген тұрғындары өз өнімдерін әкеліпті. Негізінен ет өнімі мол болды. Бағасы да қолжетімді. «Сиыр етінің келісі – 1300, қой еті – 1200, сары майдың келісі – 3000 теңгеден сатылуда. Жәрмеңке халыққа қолайлы бағамен ет сатып алуға мүмкіндік беріп отыр», — деді аудандық кәсіпкерлік және ауыл шаруашылығы бөлімінің бас маманы Рустам Аманғалиев. Сенбі сайын осындай жәрмеңкенің ұйымдастырылуы аудан халқын әлеуметтік қолдаудың бір түрі болса керек. Өкінішке қарай, көкөніс пен жеміс-жидек сатушылардың қарасы бірен-саран ғана…
Күні: 30.07.2018, 38 рет оқылды
Жәнібек аудандық мәдениет және демалыс саябағында Қамысты ауылы көркемөнерпаздарының күшімен Елбасының «Болашаққа бағдар: рухани жаңғыру» мақаласы аясында «Туған жер» бағдарламасын жүзеге асыру және Астананың 20 жылдығына арналған «Туған жерім – тал бесігім» атты концерті оздырылды. Өнер мерекесіне қамыстылықтар арнайы киіз үй дайындап әкеліпті. Киіз үйдің ішінде қол диірмен, күбі, келі сияқты халқымыз ежелден қолданған тұрмыстық бұйымдар мен ұлттық киімдер қойылған. Әудем жерде балалар асық ойнап отырса, әжелер құрақ көрпе тігуде. Ауыл шебері Ғиылмаш Артықовтың  естелік ретінде ағаштан ойып жасаған кішкене домбырасы да киіз үйдің төрінде ілулі тұр. Қамысты ауылдық округінің әкімі Бауыржан Қарақұлов саябаққа жиналған жұртшылықты өнер мерекесімен құттықтаған соң ауыл өнерпаздарының концерті басталып кетті. Ауыл әншілері Айбек Исалиев, Әсем Әбдірахманова, Дәурен Темірәлиев, Салтанат Кенжәлиева, Жастілек Тельманов, Серік Сүлейменов, Мирболат Рахымғалиев, Альбина Майдушева Отан, туған жер, Астана туралы әндер шырқаса, Әсемгүл Артықова күй күмбірлетіп, «Арна» бишілер тобы би билеп, Зара Бедаева мәнерлеп өлең оқып, көрермендерге жақсы көңіл-күй сыйлады.
Өрт сөндіру көлігі берілді
Күні: 27.07.2018, 68 рет оқылды
Жуырда  облыс орталығынан Жәнібек ауданының Жақсыбай, Талов және Борсы ауылдық округтеріне ЗиЛ-130 маркалы өрт сөндіру автокөлігі берілді. Мақсат – осы үш ауылдың аумағында дала өрті мен ауылішілік өрт орын калған жағдайда оларды дер кезінде сөндіру. «Автокөліктің қажетті құрал-жабдықтармен қамтамасыз етілуі және толық қуатында жұмыс жасауы тексерілді. Аталған ауылдық округтер аудан орталығынан шалғай орналасқандықтан, өрт кезінде осындай автокөлікке аса мұқтаж болатын. Біздің жағдайымызға қарасып, қолдау көрсеткендері үшін облыс, аудан  басшылығына ризашылығымызды білдіреміз», — дейді жақсыбайлықтар.
Күні: 27.07.2018, 36 рет оқылды
«Нұр Отан» партиясы Жәнібек ауданы филиалының ұйытқы болуымен «Кедергісіз келешек» партиялық жобасы ауқымында бірыңғай қабылдау күні оздырылып, оған мүмкіндігі шектеулі жандар шақырылды. Қабылдауға қатысқан аудандық әділет басқармасы, халыққа қызмет көрсету орталығы, аудандық аурухана және жергілікті басқарушы органның мүдделі мекемелер мен бөлімдер өкілдері мүгедектердің хал-жағдайларына, тұрмыс ахуалына құлақ асып, олардың көкейінде жүрген сауалдарына жауап берді. Бірыңғай қабылдау күнін «Нұр Отан» партиясы аудандық филиалы төрағасының бірінші орынбасары Біржан Қуаналиев қорытындылады.
Күні: 25.07.2018, 1 206 рет оқылды
Жәнібек ауданы әкімінің 2018 жылғы 25 шілдедегі №6-ө өкімімен Төрешов Нұрлыбек Берікқалиұлы «Батыс Қазақстан облысы Жәнібек ауданы әкімдігінің халықты жұмыспен қамту орталығы» коммуналдық мемлекеттік мекемесінің директоры лауазымына тағайындалды. Оны ұжымына аудан әкімінің орынбасары Біржан Меңешов таныстырып, жұмысына сәттілік тіледі. Өз кезегінде Нұрлыбек Берікқалиұлы өзіне артылған сенім мен жауапкершілікті ақтау жолында адал қызмет ететініне сендірді. Төрешов Нұрлыбек Берікқалиұлы 1988 жылы 17 тамызда Батыс Қазақстан облысы, Жәнібек ауданы, Ұзынкөл ауылында дүниеге келген. Ұлты – қазақ, білімі – жоғары. 2014 жылы Батыс Қазақстан инженерлік гуманитарлық университетін «Жергілікті және мемлекеттік басқару» мамандығы бойынша тәмамдаған. Еңбек жолын 2011 жылы Жәнібек ауылдық округі әкімінің аппаратынан «Жастар тәжірибесінен» өтуші болып бастаған. 2011-2013 жылдар аралығында Жәнібек ауылдық округі әкімі аппаратының статисі. 2013-2016 жылдар аралығында Жәнібек ауылдық округі әкімі аппаратының жетекші маманы. 2016-2017 жылдары Жәнібек ауданы әкімі аппаратының ұйымдастыру жұмыстары және мемлекеттік қызметтер мониторингі бөлімінің бас маманы. 2017 жылдың шілде айынан бастап қазіргі кезге дейін Жәнібек ауданы әкімі аппаратының ұйымдастыру жұмыстары және мемлекеттік қызметтер мониторингі бөлімінің басшысы қызметін атқарып келді. Отбасылы, екі қыз тәрбиелеп отыр.
Зейнетақыдағы өзгерістер сөз болды
Күні: 25.07.2018, 118 рет оқылды
Жәнібек ауданы әкімдігінде Қазақстан Республикасының зейнетақы заңнамасына 2018 жылғы 1 қаңтардан бастап енгізілген өзгерістер жөнінде жиын өткізілді. Басқосуды аудан әкімінің орынбасары Жақсылық Абдолов ашып, жүргізіп отырды. Мекеме, бөлім басшылары қатысқан жиында «Азаматтарға арналған үкімет» мемлекеттік корпорациясы» КЕАҚ БҚО бойынша филиалының бөлім басшысы Райхан Ибраева баяндама жасады. Ол өз сөзінде биыл базалық зейнетақы тағайындау тетігі, сондай-ақ зейнеткерлікке шығатын әйел адамның зейнет жасына байланысты және базалық зейнетақы төлеміндегі өзгерістерді  ұғынықты түрде түсіндіріп, жиналғандар тарапынан туындаған сауалдарға толыққанды жауап қайтарды. Жиынды аудан әкімінің орынбасары Жақсылық Каримоллаұлы қорытындылап, мекеме, бөлім басшыларына осы басқосуда сөз болған зейнетақыға байланысты өзгерістер туралы қарамағындағы қызметкерлерге айқын мағлұматтар беруді тапсырды.
Күні: 24.07.2018, 130 рет оқылды
Жәнібек аудандық әкімдігінде Қазақстан Республикасы Парламенті Сенаты депутаттарының қатысуымен аудан активінің жиналысы оздырылды. Жиынды аудан әкімінің орынбасары Біржан Меңешов ашып, сөзді халық қалаулыларына берді. Актив жиналысында сөз сөйлеген Сенат депутаттары Нариман Төреғалиев пен Ерболат Мұқаев ауданда атқарылған, атқарылып жатқан жұмыстарға ризашылығын білдіріп, елімізде қабылданған жаңа заңдар мен оларға енгізілген толықтырулар мен өзгерістер, сондай-ақ таяу аралықта қабылданатын теріс ақпараттарға жол бермеу туралы заң тұрғысында мағлұматтарды алға тартты. Депутаттармен болған жиында аудандық ардагерлер кеңесінің төрағасы Амангелді Уалиев, аудан әкімінің орынбасары Жақсылық Абдолов, аудандық «Шұғыла» газетінің директор-редакторы Ахмедияр Батырханов, М.Ықсанов атындағы Жәнібек колледжінің директоры Берік Ихсанов, еңбек ардагері Самиға Қайырова, БҚО кәсіпкерлер палатасы Жәнібек ауданындағы филиалының директоры Жасұлан Басиров сөз алып, ауданда «Рухани жаңғыру» бағдарламасына сәйкес жүргізіліп отырған игі істерді айта келіп, Сенат депутаттарына Жәнібек стационарына (Академбақ) құқықтық статус беріп, арнай бір мекеме ретінде ашу, шалғай жатқан Жәнібек, Бөкей Ордасы, Қазталов аудандарына кең жолақты интернет байланысын белгіленген 2021 жылдан бұрын жеткізу, Жәнібек ауданына «Қаһарман аудан» деген мәртебе беру, шаруа қожалықтарының шабындық жерлеріне киіктердің тигізетін зиянын, сондықтан мұны ретке келтіру, көршілес Ресей шаруашылықтарынан шөп тасу үшін жеңілдетілген өткізу пунктін уақытша ашу, Орал мен Жәнібектің ортасындағы қатқыл табанды жолдың құрылысын тездету, жерді пайдалануды жүйеге салу мәселелері хақында ұсыныс-пікірлерін жеткізді.
17 бала екпеге келмей отыр
Күні: 23.07.2018, 292 рет оқылды
Жәнібек аудандық қоғамдық денсаулық басқармасының жетекші маманы Іңкар Хасайынованың мәліметінше, ауданда 17 бала екпе алмаған. Екпеге келмей отырған балалардың бәрі де аудан орталығынан болып санала-ды, ал басқа ауылдық округтерде екпеден бас тартатын ата-аналар жоқ. -Жыл сайын мемлекет қыруар қаржы бөліп, жұқпалы аурулардың алдын алу үшін вакциналар алады. Үкіметтің арнайы қаулысымен ұлттық екпелер күнтізбесі дайындалған. Ауданда қайсібір ата-аналардың балаларын екпеге әкелмеу мәселесі 2011 жылдан туындады. Мәселен, сол жылдан бастап, бүгінгі күнге дейін аудан орталығындағы бір отбасында 4 бала екпе алуға  келмеуде,-дейді жетекші маман өз сөзінде.
Рұқсат беру жұмыстары жалғасуда
Күні: 23.07.2018, 82 рет оқылды
Жәнібек аудандық ішкі істер бөлімі көші-қон полиция қызметінің аға инспекторы, полиция майоры Эльмира Шарафетдинованың айтуынша, ағымдағы жылдың басынан бері еңбек көшіп келушілеріне, Өзбекстан азаматтарына жеке тұлғада жұмыс жасау үшін 3 айға 8 рұқсат берілген. Рұқсаттың жеңілдетілген түрі жеке қажеттілікті қамтамасыз ету үшін жеке тұлғаларда жұмыс жасайтын шетелдіктерге берілетін көрінеді. Бір азаматқа өзінің үй шаруашылығына бесеуден көп емес еңбек көшіп келушілерін тартуына болады. Рұқсат алғашқы рет бір айдан үш айға дейінгі мерзімге және бір ауданның немесе қаланың аумағында беріледі. — Өткен жылы аудан бойынша 3 еңбек көшіп келушілеріне, яғни өзбекстандық азаматтарға 3 айға рұқсат берілді және 3 рұқсат 3 айға ұзартылды. Осы берілген және ұзартылған рұқсаттардан мемлекет қазынасына 81684 теңге табыс түсті,- дейді көші-қон полиция қызметінің аға инспекторы.
БҚО, Орал қаласы, Мұхит көшесі, 57/1
Copyright © 2015 Шұғыла
Ақпаратты көшіргенде немесе дәйектеме келтiргенде «shugula.kz» порталына сiлтеме жасауыңыз міндетті